張朝林

張朝林係法國嘅一位華僑生意人，浙江温州人。2004年移居法國巴黎。

死
2016年8月7號晚黑，張朝林同佢兩位老友去一間酒家參加同學聚會，去到Rue des ecoles時突然俾3位北非裔後生仔扑咗天靈蓋兼打荷包，連兩位老友都唔例外。事發後，三個人一齊被送到醫院搶救；中國駐法國大使館第一時間同法國有關部門交涉，重派相關人員到醫院做探望同慰問。但係第二日，張朝林因為嚴重腦震蕩而被宣告腦死亡，12號晚黑證實不治，終年49歲。而兩位老友住咗院幾日後出院。

後續
張朝林死咗一個禮拜之後，幾千位住喺法國嘅華人去到巴黎搞集會遊行，悼念張朝林，重要求法國政府改善地方治安同埋嚴厲打擊搶劫犯罪行為。

攷
 旅法温州华侨张朝林遭暴力抢劫死亡 新浪 
 張朝林遭劫遇害巴黎華人社團動員反暴力保安全 明鏡網 
 Avec la communauté chinoise après l’assassinat de Zhang Chaolin à Aubervilliers VICE (2016-08-19)

朝林
類:溫州人
類:法籍華人
類:法國生意人